
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1015 

19 Ιουλίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Προθεσμίες για ολοκλήρωση διαδικασιών δανειοδότη¬ 
σης προκειμένου για δάνειο αυτοστέγασης σεισμο¬ 
πλήκτου κτίσματος. 1 

Εφαρμογή του Μέτρου 3.8 «Διατήρηση Εκτατικών καλ¬ 
λιεργειών που κινδυνεύουν από Γενετική Διάβρωση» 
του Άξονα 3 «Γεωργοπεριβαλλοντικά Μέτρα» του Εγ¬ 
γράφου Προγραμματισμού Αγροτικής Ανάπτυξης 

(ΕΠΑΑ) 2000-2006. 2 

Παράταση του χρόνου λειτουργίας της ειδικής νομοπα¬ 
ρασκευαστικής επιτροπής για: α) την επεξεργασία και 
κατάρτιση απαντήσεων στο ερωτηματολόγιο της Επι¬ 
τροπής για τα Δικαιώματα του Παιδιού, που αφορά 
συγχώνευση της 2 ης και 3 ης Περιοδικής Εθνικής Έκθε¬ 
σης υπό τη Διεθνή Σύμβαση για τα Δικαιώματα του 
Παιδιού (ΟΠΟ) και β) την επεξεργασία και κατάρτιση 
σχεδίου νόμου με σκοπό την εναρμόνιση στην εθνική 
νομοθεσία του Προαιρετικού Πρωτοκόλλου στην Διε¬ 
θνή Σύμβαση των Δικαιωμάτων του παιδιού, για την 
εμπορία παιδιών, παιδική πορνεία και παιδική πορνο¬ 
γραφία. 3 


ΑΠΟΦΑΣΕΙ Σ 

Αριθμ. 1420 (1) 

Προθεσμίες για ολοκλήρωση διαδικασιών δανειοδότησης 
προκειμένου για δάνειο αυτοστέγασης σεισμοπλήκτου 
κτίσματος. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την από 28.7.1978 Πράξη Νομοθετικού Περιεχομένου 
«περί αποκαταστάσεως ζημιών εκ σεισμών 1978 εις περιοχή 
Βορείου Ελλάδος κλπ.» όπως τροποποιήθηκε και συμπληρώ¬ 
θηκε με τους νόμους 867/1979, 1048/1980, 1133/1981 και 
1190/1981. 

2. Τις διατάξεις της παρ. 2 του ν. 1283/1982 (ΦΕΚ 114/ 
Α/17.9.1982) για τις προθεσμίες υποβολής αιτήσεων δανειο¬ 
δότησης των σεισμοπλήκτων κλπ. σύμφωνα με τις οποίες 
εξουσιοδοτείται ο Υπουργός Δ. Ε να ορίζει προθεσμία για την 
υποβολή ή συμπλήρωση δικαιολογητικών, των εμπρόθεσμων 
αιτήσεων, για τη χορήγηση στεγαστικής συνδρομής προς 


αποκατάσταση των ζημιών από τους σεισμούς, πέραν της 
οποίας οι δικαιούχοι χάνουν το δικαίωμα δανειοδότησης. 

3. Το π.δ. 69/1988 «Οργανισμού της Γ.Γ.Δ.Ε του 
Υ.ΠΕ.ΧΩ.Δ.Ε.». 

4. Την Πράξη Υπουργικού Συμβουλίου 866/19.7.1995 (ΦΕΚ 
148/Α/19.7.1995) Για την αποκατάσταση των ζημιών από το 
σεισμό της 15ης Ιουνίου 1995 σε περιοχές των Νομών Αχάίας 
και Φωκίδας. 

5. Την οικ./ 1855 /ΤΣΕΠ 32/21.7.1995 «Πιστωτικές διευκο¬ 
λύνσεις για την αποκατάσταση των ζημιών από το σεισμό της 
15ης Ιουνίου 1995 σε περιοχές των Νομών Αχάίας και Φωκί¬ 
δας. 

6. Την υπ’ αριθμ. Δ16 α / 04/773/29.11.1990 κοινή απόφαση 
Υπουργού Προεδρίας Κυβερνήσεως και Αναπλ. Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων ή εγγρά¬ 
φων από τον κανόνα των τριών υπογραφών». 

7. Το π.δ. 121/2004 (ΦΕΚ 84/Β/10.3.2004) για το διορισμό 
των Υπουργών & Υφυπουργών. 

8. Την υπ’ αριθμ. ΥΑΣ/127/Α321/29.3.20002 (ΦΕΚ 436/Β/ 
10.4.2002) απόφαση Υφυπουργού ΠΕ.ΧΩ.Δ.Ε. «Προθεσμίες για 
ολοκλήρωση διαδικασιών δανειοδότησης προκειμένου για δά¬ 
νεια επισκευής, ανακατασκευής ή αυτοστέγασης». 

9. Την υπ’ αριθμ. ΥΑΣ οικ. 239/Α321/15.1.2004 (ΦΕΚ 
91/Β/23.1.04) αποφ. Υφ/γού ΠΕ.ΧΩ.Δ.Ε. Τροποποίηση και 
συμπλήρωση της υπ’ αριθμ. πρωτ. 127/Α321/29.3.2002 από¬ 
φασης του Υφυπουργού ΠΕ.ΧΩ.Δ.Ε. «Προθεσμίες για ολο¬ 
κλήρωση διαδικασιών δανειοδότησης προκειμένου για δά¬ 
νεια επισκευής, ανακατασκευής, αποπεράτωσης ή αυτοστέ¬ 
γασης». 

10. Την από 7.3.2005 αίτηση του Καραπιπέρη Γεωργίου του 
Σπυρίδωνα που αφορά τη χορήγηση παράτασης προθεσμίας 
για την προσκόμιση Συμβολαίου αγοράς νέας κατοικίας, σε 
αντικατάσταση της σεισμόπληκτης ιδιοκτησίας του, η οποία ευ- 
ρίσκετο στο Αίγιο επί της οδού Βαλαωρίτου 5 και για την οποία 
έχειεκδοθείη υπ’ αριθμ. 42/03 Βεβαίωση Καθορισμού Δανείου 
Αυτοστέγασης από τον ΤΑΣ Αιγίου. 

11. Το ότι όπως προκύπτει από τα συνημμένα στην ανωτέ¬ 
ρω αίτηση, δεν κατέστη δυνατή η προσκόμιση στον ΤΑΣ Αιγί¬ 
ου από τον σεισμόπληκτο, τίτλου αγοράς νέας κατοικίας μέ¬ 
χρι την 2.1.2005 ως όφειλε, λόγω σοβαρότατου προβλήμα¬ 
τος υγείας του. 

12. Προκειμένου να μη χαθεί το δικαίωμα δανειοδότησης 
του σεισμοπλήκτου, αποφασίζουμε: 

Χορηγούμε στον Καραπιπέρη Γεώργιο του Σπυρίδωνα, 
προθεσμία μέχρι την 30.9.2005 για να καταθέσει στον ΤΑΣ Αι¬ 
γίου οριστικά συμβόλαια αγοράς νέας κατοικίας, προκειμέ¬ 
νου να μην χαθεί το δικαίωμα δανειοδότησης του σεισμό¬ 
πληκτου κτίσματος ιδιοκτησίας του, το οποίο ευρίσκεται στο 
Αίγιο επί της οδού Βαλαωρίτου 5 και για το οποίο έχει εκδο- 

θεί η υπ' αριθμ. 42/03 Βεβαίωση Καθορισμού Δανείου Αυτο¬ 
στέγασης. 

Από τις διατάξεις της απόφασης αυτής δεν προκαλείται επι¬ 
πλέον δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 29 Ιουνίου 2005 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθμ. 135644 (2) 

Εφαρμογή του Μέτρου 3.8 «Διατήρηση Εκτατικών καλ¬ 
λιεργειών που κινδυνεύουν από Γενετική Διάβρωση» 
του Άξονα 3 «Γεωργοπεριβαλλοντικά Μέτρα» του Εγ¬ 
γράφου Προγραμματισμού Αγροτικής Ανάπτυξης 
(ΕΠΑΑ) 2000-2006. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΑΓΡΟΤΙΚΗΣ ΑΝΑΠΤΥΞΗΣ ΚΑΙ 
ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. Του άρθρου 29 παρ. 1 του ν. 3147/2003 «Ρύθμιση θεμά¬ 
των αγροτικής γης, επίλυση ζητημάτων αποκατασταθέντων 
και αποκαθισταμένων κτηνοτροφών και άλλες διατάξεις» 
(ΦΕΚ 135/Α/5.6.2003). 

β. Του άρθρου 22 παρ. 3 του ν. 992/1979 «Περί οργανώσε- 
ως των διοικητικών υπηρεσιών για την εφαρμογή της Συνθή¬ 
κης της Προσχώρησης της Ελλάδας στις Ευρωπαϊκές Κοινό¬ 
τητες και ρύθμιση συναφών θεσμικών και οργανωτικών θε¬ 
μάτων» (ΦΕΚΑ7280). 

γ. Του άρθρου 1 παρ. 1,2 και 3 του ν. 1338/1983 «Εφαρμο¬ 
γή του Κοινοτικού Δικαίου» (Α’34) όπως τροποποιήθηκε με το 
άρθρο 6, του ν. 1440/1984 «Συμμετοχή της Ελλάδας στο κε¬ 
φάλαιο, στα αποθεματικά και τις προβλέψεις της Ευρωπαϊ¬ 
κής Κοινότητας Άνθρακος και Χάλυβος και του Οργανισμού 
Εφοδιασμού «ΕΥΡΑΤΟΜ» (Α'70) και του άρθρου 65 του ν. 
1892/1990 (ΦΕΚΑ7101). 

δ. Του ν.δ. 131/1974 «περί παροχής οικονομικών ενισχύσεων 
εις την γεωργικήν, κτηνοτροφικήν, δασικήν και αλιευτικήν πα¬ 
ραγωγήν» (ΦΕΚ320/Α/1974), όπως τροποποιήθηκε με τις δια¬ 
τάξεις του άρθρου 4 του ν. 1409/1983 «Τροποποίηση και συ¬ 
μπλήρωση των διατάξεων του ν.δ. 131/1974 περί παροχής οι¬ 
κονομικών ενισχύσεων εις τη γεωργικήν, κτηνοτροφικήν, 
δασικήν και αλιευτικήν παραγωγήν και άλλες διατάξεις» (ΦΕΚ 
199/Α/1983) και τις διατάξεις του άρθρου 11 του ν. 2512/1997 
«ρύθμιση συνταξιοδοτικών θεμάτων στρατιωτικών και άλλες 
διατάξεις» (ΦΕΚ 138/Α/1997). 

ε. Του ν. 1558/1985 αρθρ. 29Α «Κυβέρνηση και Κυβερνητικά 
Όργανα» (ΦΕΚ 137/Α/1985), όπως συμπληρώθηκε με το αρθρ. 
27, του ν. 2081/1992 (ΦΕΚ 154/Α/1992) και αντικαταστάθηκε με 
το άρθρο 1 του ν. 2469/1997 (ΦΕΚ 137/Α/1997). 

στ. Των άρθρων 13 μέχρι και 29 του ν. 2637/1998 (ΦΕΚ 
Α7200), «Σύσταση Οργανισμού Πληρωμών και Ελέγχου Κοι¬ 
νοτικών Ενισχύσεων Προσανατολισμού και Εγγυήσεων», 
όπως τροποποιήθηκαν και συμπληρώθηκαν με το άρθρο 4 
του ν. 2732/1999 (ΦΕΚ Α7154) και το άρθρο 24 του ν. 
2945/2001 (ΦΕΚ Α7223) «Εθνικό Σύστημα Προστασίας της 
Αγροτικής Δραστηριότητας». 

ζ. Του ν. 2362/1995 «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις» (ΦΕΚ 
247/Α/27.11.1995). 

η. Του ν. 2065/1992 άρθρο 39 παραγ.10 (ΦΕΚ 113/Α/1992) 
«περί εγκρίσεως οικονομικών ενισχύσεων από τους Υπουρ¬ 


γούς Οικονομικών και Αγροτικής Ανάπτυξης & Τροφίμων». 

θ. Του άρθρου 15 του ν. 2892/2001 «Ελαφρύνσεις στη φο¬ 
ρολογία κεφαλαίου και άλλες διατάξεις» (ΦΕΚ 46/Α/ 9.3.2001) 
περί της σύστασης Ειδικής Υπηρεσίας Διαχείρισης του Προ¬ 
γράμματος “Έγγραφο Προγραμματισμού Αγροτικής Ανά¬ 
πτυξης”, την υπ’ αριθμ. 371352/ 16.5.2001 απόφαση του 
Υπουργού Γεωργίας περί «Σύστασης οργάνωσης Ειδικής 
Υπηρεσίας στο Υπουργείο Γεωργίας, με τον τίτλο Αρχή Δια¬ 
χείρισης του ΕΠΑΑ» (ΦΕΚ656/Β') και την τροποποίηση αυτής 
με την υπ’ αριθμ. 272080/6.9.2002 (ΦΕΚ1258/Β726.8.2002). 

ι. Το νόμο 998/1979 «Περί προστασίας των δασών και των 
δασικών εν γένει εκτάσεων» (ΦΕΚ 289 Α, 29.12.1979) και τις 
τροποποιήσειςτων διατάξεων αυτού με το ν. 3208/2003 (ΦΕΚ 
303/Α724.12.2003). 

κ. Του ν. 3165/2003 (ΦΕΚ 177/Α72.7.2003) περί της “Κύρω¬ 
σης της Διεθνούς Σύμβασης σχετικά με τους φυτογενετι- 
κούς πόρους για τη διατροφή και τη γεωργία”. 

λ. Του ν. 2204/1994 (ΦΕΚ 59/Α/15.4.1994) περί «Κύρωσης 
Σύμβασης περί βιολογικής ποικιλότητας». 

μ. Του π.δ. 80/1990 (ΦΕΚ 40/Α/22.3.1990) περί «Προστασία 
του φυτικού υλικού της χώρας». 

2. Τον Καν. (ΕΚ) 1257/99 του Συμβουλίου «για τη στήριξη 
της αγροτικής ανάπτυξης από το ΕΓΤΠΕ» (Ι_ 160) όπως τρο¬ 
ποποιήθηκε από τον Καν. (ΕΚ) 1783/03. 

3. Τον Καν.(ΕΚ) 817/2004 της Επιτροπής (Ε 153/30-4-2004) 
«Σχετικά με τους λεπτομερείς κανόνες εφαρμογής του κανονι¬ 
σμού (ΕΚ) υπ’ αριθμ. 1257/1999 του Συμβουλίου για τη στήριξη 
της αγροτικής ανάπτυξης από το Ευρωπαϊκό Γεωργικό Ταμείο 
Προσανατολισμού και Εγγυήσεων (ΕΓΤΠΕ)». 

4. Τον Καν. (ΕΚ) 796/2004 της Επιτροπής (Ε 141) «θέσπιση 
λεπτομερών κανόνων για την εφαρμογή της πολλαπλής συμ¬ 
μόρφωσης της διαφοροποίησης καιτου ολοκληρωμένου συ¬ 
στήματος διαχείρισης και ελέγχου που προβλέπονται στον 
Καν (ΕΚ) 1782/03 του Συμβουλίου». 

5. Τον Καν. (ΕΚ) 1782/2003 του Συμβουλίου (Ε270) «για τη 
θέσπιση κοινών κανόνων για τα καθεστώτα άμεσης στήριξης 
στο πλαίσιο της κοινής γεωργικής πολιτικής και για τη θέσπι¬ 
ση ορισμένων καθεστώτων στήριξης για τους γεωργούς και 
την τροποποίηση κανονισμών». 

6. Τον Καν. (ΕΚ) 1258/99 «περί χρηματοδότησης της Κοινής 
Γεωργικής Πολιτικής» (Ε 160). 

7. Την υπ’ αριθμ. Ε(2000) 2733/27.9.2000 απόφαση της Ευ¬ 
ρωπαϊκής Επιτροπής «Περί εγκρίσεως του Εγγράφου Προ¬ 
γραμματισμού Αγροτικής Ανάπτυξης για την Ελλάδα περιό¬ 
δου 2000-2006» όπως τροποποιήθηκε με την υπ’ αριθμ. Ε 
(2003) 3139/22.8.2003 όμοια απόφαση. 

8. Το κείμενο επικοινωνίας από την Ε. Επιτροπή προς το Ε. 
Συμβούλιο και το Ευρωπαϊκό Κοινοβούλιο με θέμα «Σχέδιο 
Δράσης Βιοποικιλότητας για τη Γεωργία» ΟΟΜ (2001) 162 ΐί- 
ηαΙ νοίυπίθ III. 

9. Τις κοινοτικές κατευθυντήριες γραμμές για τις κρατικές 
ενισχύσεις στον τομέα της Γεωργίας (2000/0 28/02). 

10. Την υπ’ αριθμ. Υ132/ΦΕΚ Β 1533/14.1.2004 απόφαση 
του Πρωθυπουργού και του Υπουργού Αγροτικής Ανάπτυ¬ 
ξης & Τροφίμων περί ανάθεσης αρμοδιοτήτων στον Υφυ¬ 
πουργό Αγροτικής Ανάπτυξης & Τροφίμων, Αλέξανδρο Κο¬ 
ντό. 

11. Την υπ’ αριθμ. 271562/2002 (ΦΕΚ 1042 /Β/8.8.2002) από¬ 
φαση του Υπουργού Γεωργίας «περί εγκρίσεως του 
Ο.Π.Ε.ΚΈ.ΠΈ. ως Οργανισμού Πληρωμής» από 1.9.2002. 

12. Την υπ’ αριθμ. 394555/2000 (ΦΕΚ 1324/Β/23.10.2000) 
κοινή απόφαση των Υπουργών ΕΣΔΔΑ και Γεωργίας «περί 
Ανάθεσης αρμοδιοτήτωντου Ο.Π.Ε.ΚΈ.ΠΈ. στις Ν. Α.τηςχώ- 
ρας» όπως συμπληρώθηκε και ισχύει με την υπ’ αριθμ. 
247410/2003. 

13. Το άρθρο 28 του ν. 2520 ΦΕΚ 173/Α/1997 περί «ανάκτη¬ 
σης αχρεωστήτως ή παρανόμως καταβληθέντων ποσών από 
Εθνικούς ή Κοινοτικούς πόρους» και της 2075379/3535/ 
Γ0041/13.11.1998 ερμηνευτικής εγκυκλίου. 

14. Την υπ’ αριθμ. 428/339372/661/2001 (ΦΕΚ 280/Β/ 
19.3.2001) κοινή απόφαση των Υπουργών Γεωργίας και Οι¬ 
κονομικών για την «εφαρμογή του Αγροπεριβαλλοντικού Μέ¬ 
τρου του Εγγράφου Προγραμματισμού Αγροτικής Ανάπτυ¬ 
ξης (ΕΠΑΑ) 2000-2006». 

15. Την υπ’ αριθμ. 126710/2003 (ΦΕΚ336/Β/2003) κοινή από¬ 
φαση των Υπουργών Εσωτερικών Δημόσιας Διοίκησης και 
Αποκέντρωσης, Οικονομικών, Γεωργίας, «Διαδικασία και τρό¬ 
πος πληρωμής των Αγροπεριβαλλοντικών μέτρων του Εγγρά¬ 
φου Προγραμματισμού Αγροτικής Ανάπτυξης (ΕΠΑΑ) 2000- 
2006 - Καν(ΕΚ) 1257/99» όπως ισχύει. 

16. Την υπ’ αριθμ. 125347/2004 (ΦΕΚ 142/Β729.1.2004) κοι¬ 
νή απόφαση του Υπουργού Εσωτερικών Δημόσιας Διοίκησης 
& Αποκέντρωσης, Οικονομίας & Οικονομικών και Γεωργίας για 
τους «Κώδικες Ορθής Γεωργικής Πρακτικής». 

17. Την υπ’ αριθμ. ΔΙΔΚ/Φ. 1/2/6139/23.3.2004 απόφαση 
του Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης και 
Αποκέντρωσης» (ΦΕΚ 527/Β/24.3.2004). 

18. Τηνυπ' αριθμ. 14650/ΔΙΟΕ85/Α0006/17.3.2004 απόφα¬ 
ση του Πρωθυπουργού και Υπουργού Οικονομίας και Οικο¬ 
νομικών «καθορισμός αρμοδιοτήτων των Υφυπουργών Οικο¬ 
νομίας και Οικονομικών» (ΦΕΚ 519/Β/17.3.2004). 

19. Το υπ’ αριθμ. 058615/22.9.2003 έγγραφο του 
Ο.Π.Ε.Κ.Ε.Π.Ε. «Διαδικασία είσπραξης αχρεωστήτως κατα- 
βληθέντων ποσών». 

20. Το γεγονός ότι από τις διατάξεις της παρούσας από¬ 
φασης την περίοδο 2000-2006 προκαλείται δαπάνη ύψους 
3,0 εκατ. € σε βάρος του κρατικού προϋπολογισμού που θα 
καλυφθεί από τον τακτικό προϋπολογισμό του Υπουργείου 
Αγροτικής Ανάπτυξης &Τροφίμωντου ΚΑ.Ε. 5323, Φ.29/110. 

21. Την με το υπ’ αριθμ. 22393/29.3.2005 γνώμη του 
Ο.Π.Ε.Κ.Ε.Π.Ε., την με το υπ’ αριθμ. 488/18.3.2005 γνώμη της 
Διαχειριστικής Αρχής του ΕΠΑΑ και την από 11.4.2005 εισή¬ 
γηση της Δ/νσης Χωροταξίας & Προστασίας Περιβάλλοντος, 
αποφασίζουμε: 

Άρθρο 1 
Σκοπός 

Με την παρούσα απόφαση θεσπίζεται το πλαίσιο εφαρμογής 
του Γεωργοπεριβαλλοντικού Μέτρου 3.8 του Εγγράφου Προ¬ 
γραμματισμού Αγροτικής Ανάπτυξης (ΕΠΑΑ) 2000-2006 «Δια¬ 
τήρηση Εκτατικών καλλιεργειών που κινδυνεύουν από Γενετική 
Διάβρωση» στο πλαίσιο του Κανονισμού (Ε.Κ) 1257/99 του Συμ¬ 
βουλίου, για τη στήριξη της αγροτικής ανάπτυξης από το Ευ¬ 
ρωπαϊκό Γεωργικό Ταμείο Προσανατολισμού και Εγγυήσεων 
(ΕΓΤΠΕ)-Τμήμα Εγγυήσεων, όπως τροποποιήθηκε από τον Κα¬ 
νονισμό (Ε.Κ) 1783/04. 

ΚΕΦΑΛΑΙΟ Α 
Άρθρο 2 

Εννοιολογικοί προσδιορισμοί 

Για την εφαρμογή του παρόντος μέτρου οι ακόλουθοι ορι¬ 
σμοί έχουν τις αντίστοιχες έννοιες: 

1. Γεωργική εκμετάλλευση 

Νοείται η μονάδα παραγωγής για εμπορικούς σκοπούς 
προϊόντων γεωργίας (φυτική-ζωική παραγωγή) υπό ενιαία δι¬ 
οίκηση και διαχείριση. 

2. Νόμιμοι κάτοχοι 

Κάτοχοι γεωργικής εκμετάλλευσης νοούνται: 

α. Ιδιοκτήτης 

Η ιδιοκτησία υφίσταται σε όλες τις περιπτώσεις που ανα¬ 
γνωρίζονται από το Εθνικό Δίκαιο. Η ιδιοκτησία στην περί¬ 
πτωση οικογενειακών εκμεταλλεύσεων δύναται να θεωρηθεί 
ότι συντρέχει στο πρόσωπο και των δύο συζύγων ανεξάρτη¬ 
τα πραγματικού γεγονότος, με την προϋπόθεση ότι θα προ¬ 
σκομίζονται οι αιτήσεις του ΟΣΔΕ και για τους δύο συζύγους. 


β. Μισθωτής 

Η μίσθωση θα πρέπει να είναι στο όνομα του αιτούντος για 
ένταξη στο πρόγραμμα (φυσικό πρόσωπο) και να έχει συνα- 
φθεί με έγγραφο βεβαίας χρονολογίας όταν η διάρκειά της 
είναι μέχρι 9 έτη και με συμβολαιογραφικό έγγραφο το οποίο 
να έχει μεταγράφει, όταν η διάρκεια της είναι μεγαλύτερη 
των 9 ετών. 

3. Αγροτεμάχιο 

Με τον όρο αγροτεμάχιο νοείται ένα συνεχές τμήμα εδά¬ 
φους επίτου οποίου πραγματοποιείται μία μόνο καλλιέργεια 
από ένα μόνο κάτοχο εκμετάλλευσης. 

4. Γεωργός 

Με τον όρο γεωργός νοείται: 

Το φυσικό πρόσωπο που είναι ασφαλισμένος στον ΟΓΑ και 
είναι νόμιμος κάτοχος γεωργικής εκμετάλλευσης από τις 
δραστηριότητες της οποίας αντλεί τουλάχιστο το 25% του 
συνολικού του εισοδήματος. 

Η σύγκριση των εισοδημάτων (γεωργικών-εξωγεωργικών) 
γίνεται από τον μέσο όρο των διαθέσιμων στοιχείων των εκ¬ 
καθαριστικών σημειωμάτων της ΔΟΥ, των τριών τελευταίων 
ετών. 

5. Επιλέξιμες τοπικές ποικιλίες 

Είναι ποικιλίες καλλιεργούμενων γεωργικών ειδών οι οποί¬ 
ες παρουσιάζουν ιδιαίτερα αγρονομικά χαρακτηριστικά και η 
εξάπλωσή τους είναι περιορισμένη. Θεωρούνται επιλέξιμες 
διότι η έκταση καλλιέργειας αυτών είναι τόσο περιορισμένη 
ώστε να κινδυνεύουν να εξαφανιστούν. 

6. Επιλέξιμη Γεωγραφική περιοχή 

Είναι η περιοχή στην οποία παραδοσιακά καλλιεργείται η 
επιλέξιμη τοπική ποικιλία. 

7. Πίνακας Επιλέξιμων ποικιλιών 

Πίνακας ο οποίος περιέχει τις επιλέξιμες τοπικές ποικιλίες, 
τη γεωγραφική περιοχή καλλιέργειάς τους και την ανώτατη 
συνολική έκταση που επιδοτείται. 

8. Γ ενετική Διάβρωση 

Ορίζεται ως η απώλεια του φυτογενετικού υλικού είτε με τη 
μορφή της εξαφάνισης βοτανικών ειδών είτε με τη μορφή της 
μείωσης της γενετικής ποικιλότητας εντός του είδους. 

9. Φύλλο Μητρώου Παραγωγών Τοπικών Ποικιλιών 

Το φύλλο όπου αναγράφονται στοιχεία των δικαιούχων κα¬ 
θώς και στοιχεία για τις τοπικές ποικιλίες που καλλιεργούν 
(είδος, ποικιλία, περιοχή, έκταση κλπ.). 

Άρθρο 3 
Στόχοι 

Στόχοι του Μέτρου είναι: 

α. Η διατήρηση της γεωργικής βιοποικιλότητας και της γε¬ 
νετικής ποικιλομορφίας, μεταξύ των ειδών και εντός των ει¬ 
δών και η προστασία αγροτικών οικοσυστημάτων. 

β. Η αειφορική διαχείριση φυτογενετικών πόρων. 

γ. Η προώθηση καλλιέργειας τοπικών ποικιλιών. 

Άρθρο 4 

Εφαρμογή του Μέτρου 

1. Το Μέτρο θα εφαρμοστεί από τη Διεύθυνση Χωροταξίας 
και Προστασίας Περιβάλλοντος του Υπουργείου Αγροτικής 
Ανάπτυξης & Τροφίμων σε συνεργασία με τις συναρμόδιες 
Υπηρεσίες του Υπουργείου Αγροτικής Ανάπτυξης & Τροφίμων 
καιτις αρμόδιες Δ/νσεις Αγροτικής Ανάπτυξης των οικείων Νο¬ 
μαρχιακών Αυτοδιοικήσεων (Ν.Α). 

2. Οργανισμός πληρωμής είναι ο Οργανισμός Πληρωμών 
και Ελέγχου Κοινοτικών Ενισχύσεων Προσανατολισμού και 
Εγγυήσεων (ΟΠΕΚΕΠΕ). 

3. Η παρακολούθηση και η αξιολόγηση του συγκεκριμένου 
Μέτρου διενεργείται από τη Διαχειριστική Αρχή του ΕΠΑΑ 
2000-2006. 

4. Την επιστημονική υποστήριξη του Μέτρου αναλαμβάνει 
σύμφωνα με τα προβλεπόμενα στα άρθρα 3, 5, 6, 7 και 9 του 
π.δ. 80/1990 (ΦΕΚ 40/Α/22.3.1990) καθώς και στο άρθρο 31 
του ν. 3147/2003 (ΦΕΚ 135/Α/5.6.2003) η Τράπεζα Διατήρη¬ 
σης Γενετικού Υλικού του Κέντρου Γεωργικής Έρευνας Βο¬ 
ρείου Ελλάδος του ΕΘΙΑΓΕ, με Κοινή απόφαση του Υπουρ¬ 
γού Οικονομίας & Οικονομικών και Αγροτικής Ανάπτυξης & 
Τροφίμων στην οποία και περιγράφονται αναλυτικά οι υπο¬ 
χρεώσεις της. 

Άρθρο 5 

Επιλέξιμες εκτάσεις 

Για την εφαρμογή του Μέτρου ως επιλέξιμες εκτάσεις ορί¬ 
ζονται: 

1. Οι εκτάσεις οι οποίες καλλιεργούνται με τοπικές επιλέξιμες 
ποικιλίες και οριοθετούνται στα γεωγραφικά όρια των περιο¬ 
χών που ορίζονται στον Πίνακα Επιλέξιμων Ποικιλιών, της 
υπουργικής απόφασης του άρθρου 26 της παρούσας. 

2. Δεν είναι επιλέξιμες, οι αποκαλυφθείσες εκτάσεις λιμνών 
των οποίων η στάθμη έχει ταπεινωθεί σε σημαντικό βαθμό, οι 
δασικές εκτάσεις που εμπίπτουν στο Νόμο 998/1979 (ΦΕΚ 
289/Α/1979) “περί προστασίας των Δασών και των Δασικών 
Εκτάσεων”, όπως ισχύει, καθώς και οι εκτάσεις που έχουν 
ενταχθεί στο Μέτρο 3.3 «Μακροχρόνια Παύση» καθώς και στο 
Μέτρο 4.1 «Δάσωση γεωργικών γαιών» του Εγγράφου Προ¬ 
γραμματισμού Αγροτικής Ανάπτυξης του Καν.(ΕΚ) 1257/99. 

Άρθρο 6 
Δικαιούχοι 

Δικαιούχοι του Μέτρου δύνανται να κριθούν: 

Φυσικά πρόσωπα και Ιερές Μονές του Αγίου Όρους που 
πληρούν τις ακόλουθες προϋποθέσεις: 

1. Είναι νόμιμοι κάτοχοι γεωργικών εκμεταλλεύσεων (ιδιό¬ 
κτητες ή ενοικιαζόμενες), υπεύθυνοι για τη διαχείρισή τους τις 
οποίες καλλιεργούν ή σκοπεύουν να καλλιεργήσουν, με κάποια 
ή κάποιες από τις επιλέξιμες τοπικές ποικιλίες. 

2. Αναλαμβάνουν τις υποχρεώσεις του άρθρου 7 και απο¬ 
δέχονται τις διαδικασίες που ορίζονται στα άρθρα 9 μέχρι 19. 

3. Δεν μπορούν να είναι δικαιούχοι του Μέτρου, οιδικαιού- 
χοιτου Μέτρου της Πρόωρης Συνταξιοδότησης, του Άξονα 1 
του ΕΠΑΑ, καθώς και οι σύζυγοι αυτών. 

Άρθρο 7 

Δεσμεύσεις των δικαιούχων 

1. Οι ενδιαφερόμενοι που πληρούν τις προϋποθέσεις των 
άρθρων 5 και 6 και επιθυμούν να ενταχτούν στο Μέτρο θα 
πρέπει να αναλάβουν για διάστημα πέντε (5) συνεχών ετών, 
την τήρηση των υποχρεώσεων που απορρέουν από το Μέ¬ 
τρο. 

Το χρονικό διάστημα των πέντε ετών αρχίζει να προσμε- 
τράται από την ημερομηνία υπογραφής της σύμβασης η 
οποία αποτελεί και το χρονικό σημείο έναρξης των υποχρεώ¬ 
σεων του δικαιούχου. 

2. Ο δικαιούχος δεσμεύεται: 

α. Να διατηρήσει στην εκμετάλλευσή του την επιλέξιμη τοπι¬ 
κή ποικιλία που καλλιεργεί ή πρόκειται να καλλιεργήσει και τη 
συνολική έκταση που έχει ενταχθεί στο Μέτρο, καθ’όλητη διάρ¬ 
κεια της πενταετίας. Κάθε αλλαγή στα ενταγμένα αγροτεμάχια 
με την επιλέξιμη ποικιλία λόγω αμειψισποράς δηλώνεται στην 
οικεία Δ/νση Αγροτικής Ανάπτυξης. 

β. Να συνεργάζεται και να χορηγεί δείγμα σπόρου ή άλλου 
πολλαπλασιαστικού υλικού στην Τράπεζα Διατήρησης Γενετι¬ 


κού Υλικού του Κέντρου Γεωργικής Έρευνας Βορείου Ελλάδος 
του άρθρου 4 της παρούσας, εφόσον του ζητηθεί. 

γ. Να τηρεί τους Κώδικες Ορθής Γεωργικής Πρακτικής 
(ΚΟΓΠ) και τις υποχρεώσεις που απορρέουν από την εφαρμο¬ 
γή των Οδηγιών 91/676/ΕΟΚ 79/409 ΕΟΚ και 92/43 ΕΟΚ. 

δ. Να τηρεί γεωργοπεριβαλλοντικό Φάκελο στην εκμετάλ¬ 
λευσή του. 

ε. Να τηρεί τις διατάξεις της Εθνικής και Κοινοτικής Νομο¬ 
θεσίας. 

στ. Να αποδέχεται τον έλεγχο, να διευκολύνει και να συ¬ 
νεργάζεται μετά εθνικά και κοινοτικά ελεγκτικά όργανα. 

ζ. Να υποβάλλει κάθε έτος στην οικεία Διεύθυνση Αγροτι¬ 
κής Ανάπτυξης αίτηση πληρωμής συνοδευόμενη από τα απα¬ 
ραίτητα δικαιολογητικά. 

3. α. Ο δικαιούχος μπορεί προαιρετικά να αναλάβει και την 
αναπαραγωγή του πολλαπλασιαστικού υλικού της τοπικής 
ποικιλίας που καλλιεργεί, δηλώνοντας την πρόθεσή του στην 
αίτηση ένταξης. Σε περίπτωση που επιθυμεί να αναλάβει την 
αναπαραγωγή πολλαπλασιαστικού υλικού της τοπικής ποικι¬ 
λίας από το 2ο χρόνο και μετά, ενημερώνει εγγράφως την οι¬ 
κεία Δ/νσης Αγροτικής Ανάπτυξης για την πρόθεσή του να κά¬ 
νει αναπαραγωγή πολλαπλασιαστικού υλικού και γίνεται τρο¬ 
ποποίηση της σύμβασής του. 

β. Με απόφαση του Υπουργού Αγροτικής Ανάπτυξης & 
Τροφίμων και μετά από εισήγηση της Δ/νσης Εισροών Φυτι¬ 
κής Παραγωγής του Υπουργείου, καθορίζονται οι προϋπο¬ 
θέσεις αναπαραγωγής, διατήρησης και εμπορίας του πολ¬ 
λαπλασιαστικού υλικού. 

Άρθρο 8 

Απαλλαγή από τις δεσμεύσεις 

Οι δικαιούχοι απαλλάσσονται των υποχρεώσεων που 
απορρέουν από το πρόγραμμα στις ακόλουθες περιπτώσεις: 

1. Με τη λήξη της σύμβασής τους. 

2. Στις περιπτώσεις ανωτέρας βίας εφόσον γίνουν αποδε¬ 
κτές από την αρμόδια αρχή, σύμφωνα με τις διαδικασίες που 
ορίζονται στο άρθρο 8 της υπ' αριθμ. 126710/2003 (ΦΕΚ 
336/Β/2003) «Διαδικασία και τρόπος πληρωμής των Αγροπε- 
ριβαλλοντικών μέτρων του Εγγράφου Προγραμματισμού 
Αγροτικής Ανάπτυξης (ΕΠΑΑ) 2000-2006 Καν(ΕΚ) 1257/99», 
όπως ισχύει. Περιπτώσεις ανωτέρας βίας δύναται να χαρα¬ 
κτηριστούν τα πραγματικά περιστατικά σύμφωνα με το άρ¬ 
θρο 39 του Καν.(ΕΚ) 817/2004 της Επιτροπής. 

3. Σε περίπτωση παραχώρησης της εκμετάλλευσης σε άλλο 
φυσικό πρόσωπο που πληροίτις προϋποθέσεις των άρθρων 5, 
6 της παρούσας και το οποίο δέχεται να αναλάβει το σύνολο 
των δεσμεύσεων του Μέτρου, με νέα σύμβαση, μέχρι την ολο¬ 
κλήρωση της πενταετίας από την ημερομηνία υπογραφής της 
σύμβασης του αρχικού δικαιούχου. 

ΚΕΦΑΛΑΙΟ Β 
ΔΙΑΔΙΚΑΣΙΑ ΕΝΤΑΞΗΣ 

Άρθρο 9 
Δημοσιοποίηση 

1. Για την αντικειμενική εφαρμογή του Μέτρου, η Διαχειρι¬ 
στική Αρχή του ΕΠΑΑ, σε συνεργασία με τη Δ/νση Χωροτα¬ 
ξίας και Προστασίας Περιβάλλοντος και τις Δ/νσεις Αγροτι¬ 
κής Ανάπτυξης των Νομαρχιακών Αυτοδιοικήσεων, στην πε¬ 
ριοχή αρμοδιότητας των οποίων εφαρμόζεται το Μέτρο, 
μεριμνά για τη δημοσιοποίηση του προγράμματος αμέσως 
μετά τη δημοσίευση της προβλεπόμενης στο άρθρο 26, 
υπουργικής απόφασης. 

2. Η δημοσιοποίηση συνίσταται στην ευρύτερη ενημέρωση 
του αγροτικού πληθυσμού με κάθε πρόσφορο μέσο όπως 
ενημερωτικές συγκεντρώσεις, φυλλάδια, δημοσιεύσεις και 

ανακοινώσεις στα τοπικά μέσα μαζικής επικοινωνίας, ενημέ¬ 
ρωση των τοπικών φορέων (ΟΤΑ, Ενώσεις Γεωργικών Συνε¬ 
ταιρισμών, Επιμελητήρια) καθώς και προβολή μέσα από τις 
ηλεκτρονικές σελίδες του Υπουργείου Αγροτικής Ανάπτυξης 
& Τροφίμων και των Νομαρχιακών Αυτοδιοικήσεων. 

Άρθρο 10 

Πρόσκληση εκδήλωσης ενδιαφέροντος 

1. Τη δημοσιοποίηση του Μέτρου ακολουθεί δημόσια πρό¬ 
σκληση εκδήλωσης ενδιαφέροντος για την υποβολή υποψη¬ 
φιοτήτων, η οποία εκδίδεται από τη Δ/νση Χωροταξίας και 
Προστασίας Περιβάλλοντος, σε συνεργασία με τη Διαχειρι¬ 
στική Αρχή του ΕΠΑΑ, και αποστέλλεται στις Δ/νσεις Αγροτι¬ 
κής Ανάπτυξης των Ν.Α. των περιοχών εφαρμογής του μέ¬ 
τρου, οι οποίες προβαίνουν άμεσα στη δημοσιοποίηση της 
πρόσκλησης με κάθε πρόσφορο μέσο. 

2. Στην πρόσκληση εκδήλωσης ενδιαφέροντος αναφέρο- 
νται: 

α. οι όροι και οι προϋποθέσεις ένταξης στο Μέτρο 
β. τα κριτήρια επιλεξιμότητας 

γ. οι υπηρεσίες και οι φορείς από όπου οι ενδιαφερόμενοι 
μπορούν να λάβουν πληροφορίες και έντυπο υλικό 
δ. τα απαραίτητα δικαιολογητικά για την υποβολή του φα¬ 
κέλου υποψηφιότητας 

ε. η αρμόδια υπηρεσία παραλαβής του φακέλου υποψη¬ 
φιότητας 

στ. η καταληκτική ημερομηνία υποβολής των φακέλων 
ζ. ότι το Μέτρο είναι συγχρηματοδοτούμενο από το Ευρω¬ 
παϊκό Γεωργικό Ταμείο Προσανατολισμού και Εγγυήσεων 
(Ε.Γ.Τ.Π.Ε.)-Τμήμα Εγγυήσεων. Το ποσοστό της δημόσιας 
δαπάνης έκαστου οικονομικού έτους, που καλύπτει η κοινο¬ 
τική συμμετοχή προκύπτει από τον ισχύοντα χρηματοδοτικό 
πίνακα του ΕΠΑΑ 2000-2006. 

Άρθρο 11 

Υποβολή Φακέλων υποψηφιότητας 

Οι ενδιαφερόμενοι θα πρέπει να υποβάλλουν στην οικεία 
Δ/νση Αγροτικής Ανάπτυξης και εντός των χρονικών ορίων 
που ορίζονται στην πρόσκληση εκδήλωσης ενδιαφέροντος, 
φάκελο υποψηφιότητας το περιεχόμενο του οποίου θα κα¬ 
θοριστεί στην Υπουργική Απόφαση του άρθρου 26 της πα¬ 
ρούσας. 

Άρθρο 12 

Προενταξιακός έλεγχος 

Ο προενταξιακός έλεγχος διενεργείται από ελεγκτές που 
ορίζονται από τον προϊστάμενο της Δ/νσης Αγροτικής Ανά¬ 
πτυξης της Ν.Α. και διακρίνεται σε διοικητικό και επιτόπιο 
έλεγχο. 

1. Διοικητικός έλεγχος. Για το σύνολο των φακέλων υπο¬ 
ψηφιότητας ελέγχονται τα ακόλουθα σημεία: 

α. Πληρότητα του φακέλου. Στον φάκελο υποψηφιότητας 
πρέπει να υπάρχουν όλα τα απαιτούμενα δικαιολογητικά και 
όλα τα πεδία της αίτησης και των λοιπών εντύπων που αφο¬ 
ρούν τον ενδιαφερόμενο να είναι συμπληρωμένα. Γ ια φακέ¬ 
λους υποψηφιότητας που δεν εμφανίζουν πληρότητα ζητεί¬ 
ται από τους υποψηφίους εγγράφως, με απόδειξη παραλα¬ 
βής, η συμπλήρωσή τους. Εφόσον η συμπλήρωση των 
φακέλων δεν πραγματοποιείται εντός 10 εργάσιμων ημερών 
από την αποδεδειγμένη λήψη της ειδοποίησης, ο φάκελος 
απορρίπτεται. 

β. Διασταύρωση στοιχείων με άλλα καθεστώτα. Πραγματο¬ 
ποιείται διοικητικός έλεγχος που αφορά τη διασταύρωση στοι¬ 
χείων των αγροτεμαχίων που δηλώνει ο αϊτών στο πλαίσιο του 
μέτρου και των αντίστοιχων στοιχείων των αγροτεμαχίων, που 
δηλώνονται στο Ολοκληρωμένο Σύστημα Διαχείρισης και Ελέγ¬ 


χου (ΟΣΔΕ) και στα υπόλοιπα μητρώα και καθεστώτα (Πρόωρη 
Συνταξιοδότηση, αμπελουργικό, ελαιοκομικό μητρώο, μητρώο 
δικαιωμάτων βάμβακος κ.λπ.). 

γ. Έλεγχος των προϋποθέσεων ένταξης. Σε περίπτωση 
που ο ενδιαφερόμενος δεν πληροίτις προϋποθέσεις ένταξης 
των άρθρων 5 και 6 του Κεφαλαίου Ατηςπαρούσης, ο φάκε¬ 
λος απορρίπτεται. 

2. Επιτόπιος έλεγχος 

Ο επιτόπιος έλεγχος πραγματοποιείται σε αντιπροσωπευ¬ 
τικό δείγμα τουλάχιστον 5% των υποψηφίων ενώ σε περι¬ 
πτώσεις αμφιβολιών, καταγγελίας ή διαπίστωσης σημαντι¬ 
κών παρατυπιών το ποσοστό δύναται να αυξηθεί. Ο καθορι¬ 
σμός και η εξαγωγή του δείγματος γίνεται από τη 
μηχανογραφημένη βάση δεδομένων σύμφωνα με: 

α. ανάλυση κινδύνου σε ποσοστό 75% του δείγματος με 
κριτήρια ελέγχου: 

- το σύνολο της εκτιμώμενης ενίσχυσης 

- τον αριθμό των αγροτεμαχίων και την έκταση της αγροτι¬ 
κής εκμετάλλευσης 

και 

β. τυχαία επιλογή μέχρι ποσοστού 25% του δείγματος. 

Σε περίπτωση αποκλίσεων μεταξύ των δηλωθέντων και 
διαπιστωθέντων στοιχείων σε σημαντικό αριθμό αιτήσεων το 
δείγμα αυξάνεται κατά περίπτωση. 

Μετάτην ολοκλήρωση του επιτόπιου ελέγχου συντάσσεται 
πρακτικό επιτόπιου ελέγχου. 

3. Μετάτην ολοκλήρωση των παραπάνω ελέγχων συμπλη¬ 
ρώνεται και υπογράφεται φύλλο προενταξιακού ελέγχου για 
κάθε ενδιαφερόμενο, σύμφωνα με το υπόδειγμα του φύλλου 
προενταξιακού ελέγχου που θα περιγράφεται στην απόφαση 
του Υπουργού Αγροτικής Ανάπτυξης & Τροφίμων του άρ¬ 
θρου 26 της παρούσας. 

Άρθρο 13 

Κριτήρια επιλεξιμότητας και αξιολόγησης 

Γ ια την αξιολόγηση του φακέλου υποψηφιότητας θεσπίζο¬ 
νται κριτήρια επιλεξιμότητας και αξιολόγησης τα οποία βαθ¬ 
μολογούνται το καθένα χωριστά. Κάθε φάκελος βαθμολογεί¬ 
ται για τα κριτήρια εκείνα ή και το σύνολο κριτηρίων, εφόσον 
συντρέχουν οι αντίστοιχες προϋποθέσεις και συντάσσεται 
φύλλο αξιολόγησης. Οι βαθμοί από τα κριτήρια επιλεξιμότη- 
τας και αξιολόγησης, αθροίζονται και προκύπτει η συνολική 
βαθμολογία για κάθε υποψήφιο, βάση της οποίας γίνεται ο πί¬ 
νακας κατάταξης των υποψηφίων. 

Άρθρο 14 
Αξιολόγηση 

Η αξιολόγηση του φακέλου υποψηφιότητας πραγματοποιεί¬ 
ται από το χειριστή του Μέτρου, της Δ/νσης Αγροτικής Ανάπτυ¬ 
ξης αφού προηγουμένως έχει ολοκληρωθεί η διαδικασία του 
προενταξιακού ελέγχου βάσει των κριτηρίων επιλεξιμότητας 
του άρθρου 13 της παρούσας. Μετά το πέρας της αξιολόγησης 
συντάσσεται πίνακας κατάταξης με τους υποψήφιους για έντα¬ 
ξη, με φθίνουσα σειρά βαθμολογίας. Χωριστή κατάσταση συ- 
ντάσσεται για εκείνους που προτείνεται να απορριφθούν με 
πλήρη αιτιολόγηση της απόρριψης κατά περίπτωση. Οι παρα¬ 
πάνω καταστάσεις υποβάλλονται στη Γνωμοδοτική Επιτροπή 
του άρθρου 15 της παρούσας. 

Άρθρο 15 

Γνωμοδοτική Επιτροπή 

1. Με απόφαση του οικείου Νομάρχη, συγκροτείται, μετά 
από εισήγηση του Προϊσταμένου της Δ/νσης Αγροτικής Ανά¬ 
πτυξης, σε κάθε νομό, τριμελής Γνωμοδοτική Επιτροπή, τε¬ 
λικής αξιολόγησης των φακέλων των υποψηφίων προς έντα¬ 
ξη στο πρόγραμμα που απαρτίζεται από δύο γεωπόνους, 
υπαλλήλους της Δ/νσης Αγροτικής Ανάπτυξης, με τους ανα¬ 
πληρωτές τους και ένα Τοπογράφο-μηχανικό ή Δασολόγο 

της Ν.Α. με τον αναπληρωτή του ή σε περίπτωση έλλειψης 
της σχετικής ειδικότητας στη Ν.Α, από γεωπόνο της Δ/νσης 
Αγροτικής Ανάπτυξης. 

Ως πρόεδρος ορίζεται ένας εκ των δύο γεωπόνων και ως 
γραμματέας ορίζεται υπάλληλος της Ν.Α. 

Στη Γνωμοδοτική Επιτροπή δεν μπορούν να συμμετέχουν οι 
ελεγκτές του Μέτρου, του άρθρου 12,τηςπαρούσης. 

2. Έργο της Γνωμοδοτικής Επιτροπής αποτελεί: 

α. Ο έλεγχος της τήρησης της διαδικασίας προενταξιακού 
ελέγχου και αξιολόγησης. 

β. Η πραγματοποίηση διοικητικών και επιτόπιων ελέγχων, 
όπου αυτό κρίνεται απαραίτητο. 

γ. Η σύνταξη πρακτικού με συνημμένους αναλυτικούς πίνα¬ 
κες, που περιέχουντους εν δυνάμει δικαιούχους και τους απορ- 
ριπτόμενους και το οποίο θεωρείται από τον προϊστάμενο της 
Διεύθυνσης Αγροτικής Ανάπτυξης της οικείας Ν.Α. 

Άρθρο 16 

Δημοσιοποίηση των καταστάσεων 

Το πρακτικό με τις καταστάσεις των προς ένταξη υποψη¬ 
φίων με τη σαφή ένδειξη ότι η οριστική κρίση θα γίνει με βάση 
τις διαδικασίες των άρθρων 17, 18 και 19 της παρούσας, κα¬ 
θώς και οι καταστάσεις των απορριπτόμενων, δημοσιοποιού¬ 
νται εντός 5 εργάσιμων ημερών, από την ημερομηνία περάτω- 
σης της τελικής αξιολόγησης από τη Γνωμοδοτική Επιτροπή. 
Η δημοσιοποίηση πραγματοποιείται με ευθύνη της αρμόδιας 
Διεύθυνσης Αγροτικής Ανάπτυξης στηντοπική κοινωνία με θυ- 
ροκόλληση για 10 εργάσιμες ημέρες, στα Δημοτικά ή Κοινοτι¬ 
κά καταστήματα καθώς και με κάθε πρόσφορο μέσο. 

Άρθρο 17 
Προσφυγές 

Ο έχων έννομο συμφέρον δύναται, εντός 7 εργάσιμων ημε¬ 
ρών από τη λήξη του δεκαημέρου της θυροκόλλησης, να 
υποβάλλει προσφυγή κατάτηςεισήγησηςτηςΓνωμοδοτικής 
Επιτροπής, προσκομίζοντας τα απαραίτητα στοιχεία. Οι προ¬ 
σφυγές υποβάλλονται στην αρμόδια Διεύθυνση Αγροτικής 
Ανάπτυξης και εξετάζονται από τριμελείς επιτροπές που συ- 
στήνονται ανά νομό κατόπιν εισήγησης του προϊσταμένου 
της Δ/νσης Αγροτικής Ανάπτυξης, με απόφαση του Γεν. 
Γραμματέατης οικείας Περιφέρειας, οι οποίες αποτελούνται 
από υπαλλήλους της Ν.Α. ή και της Περιφέρειας με ειδικότη¬ 
τες αντίστοιχες με αυτές της επιτροπής του άρθρου 15, της 
παρούσας. Στις εν λόγω επιτροπές δεν συμμετέχουν μέλη 
της επιτροπής του άρθρου 15. Οι επιτροπές προσφυγών, 
εντός 10 εργάσιμων ημερών από τη λήξη της προθεσμίας 
των προσφυγών, συντάσσουν πρακτικό το οποίο κοινοποι¬ 
ούν στις αρμόδιες Διευθύνσεις Αγροτικής Ανάπτυξης. 

Άρθρο 18 

Κατανομή εκτάσεων, Ένταξη-Απόρριψη 

1. Οι Δ/νσεις Αγροτικής Ανάπτυξης αποστέλλουν στη 
Δ/νση Χωροταξίας και Προστασίας Περιβάλλοντος με σχετι¬ 
κή εισήγηση τα παρακάτω: 


α. Τελικό πίνακα των υποψηφίων δικαιούχων προς ένταξη κα¬ 
θώς και αυτών που απορρίπτονται, σύμφωνα με τις εισηγήσεις 
των Επιτροπών των άρθρων 15 και 17 της παρούσας. 

β. Πίνακα με την συνολικά αιτούμενη έκταση κατά φυτικό 
είδος και ποικιλία σε επίπεδο Νομού. 

γ. Τα πρακτικά των ως άνω επιτροπών. 

2. Η Δ/νση Χωροταξίας και Προστασίας Περιβάλλοντος κα¬ 
τανέμει τη συνολική έκταση κατά νομό για κάθε ποικιλία και 
με βάση την κατανομή αυτή καθορίζονται οι δικαιούχοι ανά 
Δ/νση Αγροτικής Ανάπτυξης από τους πίνακες κατάταξης 
των υποψηφίων δικαιούχων της παραγράφου 1 του παρό¬ 
ντος άρθρου. Η ένταξη των δικαιούχων πραγματοποιείται με 
απόφαση του Υπουργού Αγροτικής Ανάπτυξης & Τροφίμων 
μετά από σχετική εισήγηση της Δ/νσης Χωροταξίας & Προ¬ 
στασίας Περιβάλλοντος. 

3. Η εν λόγω απόφαση, διαβιβάζεται στις αρμόδιες Διευ¬ 
θύνσεις Αγροτικής Ανάπτυξης, οι οποίες ενημερώνουν άμε¬ 
σα τους ενδιαφερομένους με απόδειξη και κοινοποιείται 
στονΟΠΕΚΕΠΕ. 

Άρθρο 19 
Σύμβαση 

1. Οι ενδιαφερόμενοι, που έχουν ενταχθεί στο μέτρο με την 
υπουργική απόφαση ένταξης του άρθρου 18 της παρούσας, 
υποχρεούνται να προσέλθουν στην οικεία Δ/νση Αγροτικής Ανά¬ 
πτυξης εντός 10 εργάσιμων ημερών από την ημερομηνία κοινο- 
ποίησηςτης σ' αυτούς, για να υπογράψουντη σχετική σύμβαση. 
Οι συμβάσεις σε κάθε περίπτωση υπογράφονται συνάπτονται 
σε δύο αντίτυπα εκ των οποίων ένα λαμβάνει ο δικαιούχος και 
ένα παραμένει στο φάκελό του, στη Δ/νση Αγροτικής Ανάπτυ¬ 
ξης της οικείας Ν.Α. Οι συμβάσεις πρωτοκολλούνται αμέσως 
μετά την υπογραφή τους. 

2. Κατάσταση με τα στοιχεία των νέων δικαιούχων και την 
ημερομηνία υπογραφής της σύμβασης αποστέλλεται στον 
Ο.Π.Ε.Κ.Ε.Π.Ε., εντός 20 εργάσιμων ημερών από την υπο¬ 
γραφή των συμβάσεων. 

3. Οι Δ/νσεις Αγροτικής Ανάπτυξης μετά την απόφαση 
ένταξης και την υπογραφή των συμβάσεων αποστέλλουν τα 
φύλλα μητρώων των δικαιούχων του μέτρου στην Τράπεζα 
Γενετικού Υλικού. 

4. Για κάθε ενδιαφερόμενο (δικαιούχο ή απορριπτόμενο) 
τηρείται στη Δ/νση Αγροτικής Ανάπτυξης της αρμόδιας Ν.Α. 
γεωργοπεριβαλλοντικός φάκελος με όλα τα δικαιολογητικά 
ένταξης. Στοιχεία των φακέλων χορηγούνται στις κατά περί¬ 
πτωση αρμόδιες αρχές εφαρμογής, ελέγχων κλπ., εφόσον 
ζητηθούν. 

ΚΕΦΑΛΑΙΟ Γ 
Ενισχύσεις-Πληρωμές 
Άρθρο 20 
Ύψος ενίσχυσης 

1. Το ύψος ενίσχυσης υπολογίζεται με βάση την συνολική 
επιλέξιμη έκταση όπως παρουσιάζεται στον παρακάτω πίνα¬ 
κα. 


Είδος καλλιέργειας 

Ξηρικές πολυετείς καλλιέργειες 
Αρδευόμενος πολυετείς καλλιέργειες 
Ξηρικές αροτραίες-κηπευτικά 
Αρδευόμενος αροτραίες-κηπευτικά 


Ενίσχυση Δικαιούχου (€/Η3) 

Καλλιέργεια Καλλιέργεια και αναπαραγωγή πολλαπλασιαστικού Υλικού 


304 900 
624 900 
251 600 
370 600 


2. Οι ετήσιες οικονομικές ενισχύσεις που καταβάλλονται σε 
κάθε δικαιούχο για το σύνολο των γεωργοπεριβαλλοντικών 
μέτρων στα οποία δύναται να συμμετάσχει, δεν μπορούν να 
υπερβούν το ποσό των 600 €/Η3 για τις ετήσιες καλλιέργειες 
και 900 €/Η3 για τις πολυετείς καλλιέργειες, σύμφωνα με το 
παράρτημα του Καν (ΕΚ) 1257/99. 


Άρθρο 21 
Πληρωμή 

1. Μετά την ολοκλήρωση των ετήσιων δεσμεύσεών του ο 
δικαιούχος υποβάλλει κατ’ έτος στην αρμόδια Δ/νση Αγροτι¬ 
κής Ανάπτυξης της Ν.Α. αίτηση πληρωμής-δήλωση εφαρμο- 

γής συνοδευόμενη απότα απαιτούμενα δικαιολογητικά, σύμ¬ 
φωνα με την υπουργική απόφαση του άρθρου 26 της παρού¬ 
σας. 

2. Οι αιτήσεις πληρωμής-δηλώσεις εφαρμογής υποβάλλο¬ 
νται με τη συμπλήρωση έτους από την υπογραφή της σύμ¬ 
βασης και συνοδεύονται υποχρεωτικά από αντίγραφα της αί¬ 
τησης ΟΣΔΕ του αντίστοιχου έτους εφαρμογής, καθώς και 
από τα απαιτούμενα δικαιολογητικά όπως ορίζονται με την 
υπουργική απόφαση του άρθρου 26 της παρούσας. 

3. Για τη διαδικασία πληρωμής και τους απαιτούμενους 
ελέγχους, του εν λόγω μέτρου εφαρμόζονται οι διατάξεις 
της υπ’ αριθμ. 126710/2003 (ΦΕΚ 336/Β/20.3.2003) κοινής 
απόφασης των Υπουργών Γεωργίας και Οικονομίας & Οικο¬ 
νομικών και Εσωτερικών, Δημόσιας Διοίκησης & Αποκέντρω¬ 
σης όπως ισχύει. 

ΚΕΦΑΛΑΙΟ Δ 
Άρθρο 22 

Έλεγχοι Εφαρμογής 

1. Κατά τη διάρκεια εφαρμογής του μέτρου ετησίως και 
πριν τη πληρωμή διενεργούνται διοικητικοί και επιτόπιοι 
έλεγχοι σύμφωνα με τα προβλεπόμενα στην υπ’ αριθμ. 
126710/2003 (ΦΕΚ 336/Β/20.3.2003) κοινή υπουργική από¬ 
φαση, όπως ισχύει. 

2. Οι επιτόπιοι έλεγχοι διενεργούνται από τριμελείς Επι¬ 
τροπές, αναλόγου συνθέσεωςτου άρθρου 15παρ. 1 τηςπα- 
ρούσης, οι οποίες συγκροτούνται με απόφαση του Γενικού 
Γραμματέα της οικείας Περιφέρειας μετά από πρόταση της 
Νομαρχιακής Αυτοδιοίκησης. 

Άρθρο 23 
Κυρώσεις 

1. Δήλωση ανακριβών στοιχείων εκ μέρους του δικαιούχου. 

Σε περίπτωση υποβολής εκ μέρους του δικαιούχου ανα¬ 
κριβούς δήλωσης οφειλόμενης σε σοβαρή αμέλεια ή εκ προ- 
θέσεως ανακριβούς δήλωσης επιβάλλονται οι κυρώσεις που 
προβλέπονται από το άρθρο 72του Καν.(ΕΚ) 817/2004. 

2. Δήλωση ανακριβών στοιχείων εκ μέρους του δικαιούχου 
που αφορούν την επιλέξιμη έκταση. 

α. Στην περίπτωση παραβάσεων εκ μέρους του δικαιούχου 
που αφορούν την έκταση επιβάλλονται οι κυρώσεις του 
ΟΣΔΕ οι οποίες προβλέπονται στο άρθρο 50 και 51, παρ.1 
του Καν. (ΕΚ) 796/04, ανεξάρτητα αν δικαιούται ή όχι ενισχύ¬ 
σεων από το ΟΣΔΕ. 

β. Σε περίπτωση που η απόκλιση μεταξύ δηλωθείσας καιπι- 
στοποιηθείσας έκτασης υπερβαίνει το 3%, η καταβαλλόμενη 
ενίσχυση του τρέχοντος έτους, μειώνεται κατά το ποσό που 
αντιστοιχεί στην κύρωση για το τρέχον έτος, προσαυξημένο 
κατά το ποσό που αντιστοιχεί στην ευρεθείσα διαφορά από 
τις καταβληθείσες ενισχύσεις για τα προηγούμενα έτη εφαρ¬ 
μογής. Στην περίπτωση που το ποσό που προκύπτει είναι με¬ 
γαλύτερο της καταβαλλόμενης ενίσχυσης, η διαφορά κατα¬ 
βάλλεται ως αχρεωστήτως καταβληθέν ποσό. 

γ. Εφόσον από το διοικητικό ή/και τον επιτόπιο έλεγχο προ- 
κύψει απόκλιση μεταξύ δηλωθείσας και πιστοποιηθείσας 
έκτασης η Δ/νση Αγροτικής Ανάπτυξης για την επόμενη καλ¬ 
λιεργητική περίοδο υποχρεούται να τροποποιήσει τη σύμβα¬ 
ση μεταξύ του δικαιούχου και του Υπουργείου Αγροτικής 
Ανάπτυξης & Τροφίμων, αναγράφοντας την μετά τον έλεγχο 
πιστοποιηθείσα έκταση. 

3. Μη τήρηση εκ μέρους του δικαιούχου των όρωντης σύμ¬ 
βασης. 

α. Σε περίπτωση που η καλλιεργούμενη ποικιλία, δεν είναι 
αυτή που έχει αρχικά δηλωθεί αλλά περιλαμβάνεται στον κα¬ 
τάλογο των επιλέξιμων ποικιλιών και ανήκει στο ίδιο είδος με 
αυτό της ποικιλίας, της αρχικής δήλωσης, ο δικαιούχος κάνει 
διορθωτική δήλωση του ονόματος της ποικιλίας και πληρώ¬ 
νεται κανονικά. Σε περίπτωση επανάληψης ο δικαιούχος απο¬ 


βάλλεται από το μέτρο και επιστρέφει τυχόν καταβληθείσες 
ενισχύσεις ως αχρεωστήτως καταβληθέντα ποσά. 

β. Στην περίπτωση ετήσιων καλλιεργειών, όπου η καλλιερ¬ 
γούμενη ποικιλία, δεν είναι αυτή που έχει αρχικά δηλωθεί, 
δεν περιλαμβάνεται στον κατάλογο των επιλέξιμων ποικιλιών 
αλλά ανήκει στο ίδιο είδος με αυτό της ποικιλίας, της αρχικής 
δήλωσης, ο δικαιούχος δεν πληρώνεται για το συγκεκριμένο 
έτος και υποχρεούται να καλλιεργήσει γιατα επόμενα έτη την 
επιλέξιμη ποικιλία της αρχικής δήλωσης. Σε περίπτωση επα¬ 
νάληψης ο δικαιούχος αποβάλλεται από το μέτρο και επι¬ 
στρέφει τυχόν καταβληθείσες ενισχύσεις ως αχρεωστήτως 
καταβληθέντα ποσά. 

γ. Σε περίπτωση κατά την οποία η καλλιεργούμενη ποικιλία 
δεν ανήκει στο ίδιο είδος με αυτό της ποικιλίας, της αρχικής 
δήλωσης, ο δικαιούχος αποβάλλεται από το μέτρο και επι¬ 
στρέφει τυχόν καταβληθείσες ενισχύσεις ως αχρεωστήτως 
καταβληθέντα ποσά. 

δ. Στην περίπτωση δικαιούχων που έχουν δηλώσει ότι ανα¬ 
λαμβάνουν και αναπαραγωγή πολλαπλασιαστικού υλικού 
της επιλέξιμης ποικιλίας και διαπιστωθεί ότι δεν πραγματο¬ 
ποιούν την υποχρέωση αυτή, δεν χορηγείται καμία ενίσχυση 
για το συγκεκριμένο έτος. Σε περίπτωση επανάληψης δεν χο¬ 
ρηγείται καμία ενίσχυση για το συγκεκριμένο έτος και επι- 
στρέφονται ως αχρεωστήτως καταβληθέντα ποσά, οι ενι¬ 
σχύσεις που αναλογούν στην αναπαραγωγή πολλαπλασια¬ 
στικού υλικού, για όλα τα προηγούμενα έτη. 

ε. Μη τήρηση της πενταετούς δέσμευσης 

Σε περίπτωση που ο δικαιούχος, διακόπτει μονομερώς την 
εφαρμογή του προγράμματος πριν την ολοκλήρωση της πε¬ 
νταετίας, χωρίς να συντρέχουν λόγοι ανωτέρας βίας ο δικαι¬ 
ούχος αποβάλλεται από το πρόγραμμα και επιπλέον επιβάλ¬ 
λονται οι ακόλουθες κυρώσεις: 

ί. Εφόσον η διακοπή έγινετο πρώτο έτος δεν χορηγείται κα¬ 
μία ενίσχυση ή εφόσον έχει χορηγηθεί τότε επιστέφεται ως 
αχρεωστήτως καταβληθείσα. 

μ. Εφόσον η διακοπή έγινε εντός του 2ου ή 3ου έτους δεν 
χορηγείται καμία ενίσχυση για το έτος της διακοπής ή εφό¬ 
σον έχει χορηγηθεί το ποσό επιστρέφεται ως αχρεωστήτως 
καταβληθέν και επιβάλλεται επιπλέον χρηματική κύρωση 
που ισούται με το 50% της ενίσχυσης που χορηγήθηκε το 
προηγούμενο έτος. 

μι. Εφόσον η διακοπή έγινε εντός του 4ου ή 5ου έτους δεν 
χορηγείται καμία ενίσχυση για το έτος της διακοπής ή εφό¬ 
σον έχει χορηγηθεί αυτό επιστρέφεται ως αχρεωστήτως κα¬ 
ταβληθέν και επιβάλλεται επιπλέον ποινή επιστροφής που 
ισούται με το 25% της ενίσχυσης που χορηγήθηκε το προη¬ 
γούμενο έτος. 

ίν. Δεν επιβάλλονται οι παραπάνω κυρώσεις στην περίπτω¬ 
ση διαδοχής της γεωργικής εκμετάλλευσης από διάδοχο πα¬ 
ραγωγό που αναλαμβάνει να συνεχίσει τη τήρηση των δε¬ 
σμεύσεων του δικαιούχου, που απορρέουν απάτη σύμβαση 
που έχει υπογράψει, για τον εναπομένοντα χρόνο μέχρι τη 
λήξη της όπως αναφέρεται στο άρθρο 8 της παρούσας. 

στ. Μη τήρηση των Κωδίκων Ορθής Γεωργικής Πρακτικής 
(ΚΟΓΠ) 

Εφόσον δεν τηρούνται οι Κώδικες Ορθής Γεωργικής Πρα¬ 
κτικής όπως έχουν εγκριθεί με την υπ’ αριθμ. Ε(2003) 
3139/22.8.2003 απόφαση της Ευρωπαϊκής Επιτροπής, επι¬ 
βάλλονται οι κυρώσεις που προβλέπονται στην υπ’ αριθμ. 
125347/2004 (ΦΕΚ 142/Β729.1.2004) κοινή υπουργική από¬ 
φαση όπως ισχύει. 

ζ. Άρνηση ή μη διευκόλυνση των ελέγχων. 

Σε περίπτωση που ο δικαιούχος αρνείται τον έλεγχο ή δεν 
διευκολύνει και δεν συνεργάζεται με εθνικά και κοινοτικά ελε¬ 
γκτικά όργανα, παρεμποδίζοντας την διεξαγωγή των ελέγ¬ 
χων, ο δικαιούχος δεν λαμβάνει την ενίσχυση για το τρέχον 
έτος. Σε περίπτωση επανάληψης αποβάλλεται από το μέτρο 
και επιστρέφει ως αχρεωστήτως καταβληθέντα τα ποσά ενί¬ 
σχυσης που έχει λάβει τα προηγούμενα έτη. 

η. Ο δικαιούχος απαλλάσσεται των κυρώσεων στις περι¬ 
πτώσεις που συντρέχουν λόγοι ανωτέρας βίας. 

θ. Σε περίπτωση εκπρόθεσμης υποβολής της αίτησης πλη- 
ρωμής-δήλωσης εφαρμογής, τροποποίησης ή ανάκλησής 
της, ισχύουν οι διατάξεις των άρθρων 21 και 22 του Καν(ΕΚ) 
796/2004. 

ι. Εφόσον δεν τηρείται ο προβλεπόμενος γεωργοπεριβαλ- 
λοντικός φάκελος, η ενίσχυση μειώνεται κατά 10%, ενώ σε 
περίπτωση επανάληψης της παράβασης, η μείωση προσαυ¬ 
ξάνεται κατά 10% κατ’ έτος. Στην περίπτωση που τηρείται μεν 
ο φάκελος, αλλά είναι ελλιπής δεν επιβάλλεταιτηνπρώτη φο¬ 
ρά καμία ποινή, σε περίπτωση επανάληψης επιβάλλονται οι 
κυρώσεις του πρώτου εδαφίου. 

κ. Δικαιούχοι που για κάποιο έτος, δεν υποβάλλουν αίτηση- 
δήλωση ΟΣΔΕ για τα ενταγμένα στο Μέτρο αγροτεμάχια 
(όπου αναφέρεται ο κωδικός ΟΣΔΕ του Μέτρου) δεν λαμβά¬ 
νουν καμιά ενίσχυση για το συγκεκριμένο έτος. 

4. Δικαιούχοι των οποίων η συσσώρευση των κυρώσεων 
οδηγεί σε μηδενική ενίσχυση για ένα συγκεκριμένο έτος απο¬ 
κλείονται και το επόμενο έτος. 

5. Το Δημόσιο έχει το δικαίωμα να διακόψει μονομερώς την 
σύμβαση με το δικαιούχο, αν κατά τη διάρκεια διαστήματος δύο 
ετών, διαπιστώσει κατ’ επανάληψη αδυναμία συνεργασίας και 
συμμόρφωσης του δικαιούχου, με υπαιτιότητα του τελευταίου. 

6. Εξαιρέσεις από τις κυρώσεις ισχύουν για τις περιπτώσεις 
που περιγράφονται στο άρθρο 68 του Καν. (ΕΚ) 796/2004. 

7. Προσφυγές 

Οι ενδιαφερόμενοι δύνανται να υποβάλλουν στις οικείες 
Δ/νσεις Αγροτικής Ανάπτυξης των αντίστοιχων Ν.Α., προσφυ¬ 
γές κατά των αποτελεσμάτων των διοικητικών και επιτόπιων 
ελέγχων εντός 7 εργάσιμων ημερών από την ενημέρωσή τους. 

Η ενημέρωση των δικαιούχων για τα αποτελέσματα των 
ελέγχων πραγματοποιείται για τους μεν επιτόπιους, με την 
παράδοση αντιγράφου του πρακτικού επιτόπιου έλεγχου 
ενώ για τους διοικητικούς, με ανάρτηση των σχετικών κατα¬ 
στάσεων στο αντίστοιχο δημοτικό ή κοινοτικό διαμέρισμα επί 
10 εργάσιμες ημέρες. 

Οι προσφυγές εξετάζονται σύμφωνα με τα προβλεπόμενα 
στο άρθρο 17 της παρούσας. 

ΚΕΦΑΛΑΙΟ ΣΤ 

Δημοσιονομικές και Τελικές Διατάξεις 
Άρθρο 24 

Χρηματοδότηση του μέτρου 

1. Το μέτρο είναι συγχρηματοδοτούμενο από το Ευρωπαϊ¬ 
κό Γεωργικό Ταμείο Προσανατολισμού και Εγγυήσεων 
(Ε.Γ.Τ.Π.Ε.)-Τμήμα Εγγυήσεων. Τοποσοστό από τη δημόσια 
δαπάνη έκαστου οικονομικού έτους που καλύπτει η κοινοτι¬ 
κή συμμετοχή προκύπτει από τον ισχύοντα χρηματοδοτικό 
πίνακα του ΕΠΑΑ 2000-2006. Το ετήσιο ύψος δαπανών και το 
ποσό χρηματοδότησης του ΕΛΕΓΕΠ καθορίζεται με Κοινή 
Απόφαση των Υπουργών Οικονομίας & Οικονομικών και 
Αγροτικής Ανάπτυξης και Τροφίμων. 

2. Για την εφαρμογή του μέτρου την περίοδο 2000-2006 
εγκρίνεται συνολική Δημόσια Δαπάνη ύψους 3.000.000 € 
(τριών εκατομμυρίων ΕΥΡΩ), η οποία θα βαρύνει τον τακτικό 
προϋπολογισμό του Υπουργείου Γεωργίας Κ.Α.Ε 5323, εγ- 
γραφομένης κατ’ έτος και της ανάλογης πίστωσης σ’ αυτόν. 

3. Η δυνατότητα ανάληψης νομικών δεσμεύσεων έναντι 
των τελικών αποδεκτών (ωφελούμενοι) ολοκληρώνεται την 
31.12.2006. 

Άρθρο 25 

Δαπάνες εφαρμογής 

Για την επιστημονική υποστήριξη του μέτρου, χορηγείται 
στην Τράπεζα Διατήρησης Γενετικού Υλικού του Κέντρου Γε- 
ωργικής Έρευνας Βορείου Ελλάδος του άρθρου 4 της πα- 


ρούσης, ποσό μέχρι 60.000 €, το οποίο θα καλυφθεί από τον 
ΚΑΕ 5323 και καθορίζεται με κοινή υπουργική απόφαση των 
Υπουργών Οικονομίας & Οικονομικών και Αγροτικής Ανάπτυ¬ 
ξης & Τροφίμων. 

Άρθρο 26 
Τελικές Διατάξεις 

Ο Υπουργός Αγροτικής Ανάπτυξης & Τροφίμων εξουσιο¬ 
δοτείται με Αποφάσεις του, να καθορίζει το περιεχόμενο του 
Πίνακα Επιλέξιμων Ποικιλιών, του γεωργοπεριβαλλοντικού 
φακέλου και του φακέλου υποψηφιότητας, τα δικαιολογητι- 
κά πληρωμής και τα υποδείγματα σύνταξης εγγράφων όπως 
το Φύλλο Μητρώου Παραγωγών Τοπικών Ποικιλιών, Φύλλο 
προενταξιακού ελέγχου, φύλλου αξιολόγησης κ.ά., καθώς 
και τις λεπτομέρειες εφαρμογής της παρούσας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 6 Ιουλίου 2005 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΘΑΝ. ΝΑΚΟΣ ΠΕΤΡΟΣ ΔΟΥΚΑΣ 

ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΤΡΟΦΙΜΩΝ 

ΑΛΕΞ. ΚΟΝΤΟΣ 
-♦- 

Αριθμ. 67611 (3) 

Παράταση του χρόνου λειτουργίας της ειδικής νομοπαρασκευ¬ 
αστικής επιτροπής για: α) την επεξεργασία και κατάρτιση 
απαντήσεων στο ερωτηματολόγιο της Επιτροπής για τα Δι¬ 
καιώματα του Παιδιού, που αφορά συγχώνευση της 2 ης και 
3 ης Περιοδικής Εθνικής Έκθεσης υπό τη Διεθνή Σύμβαση για 
τα Δικαιώματα του Παιδιού (ΟΡΟ) και β) την επεξεργασία και 
κατάρτιση σχεδίου νόμου με σκοπό την εναρμόνιση στην 
εθνική νομοθεσία του Προαιρετικού Πρωτοκόλλου στην Διε¬ 
θνή Σύμβαση τωνΔικαιωμάτωντου παιδιού, για την εμπορία 
παιδιών, παιδική πορνεία και παιδική πορνογραφία. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την υπ’αριθμ. 156613/15.12.2004 (ΦΕΚ ΒΊ982) απόφα¬ 
ση σύστασης της ανωτέρω επιτροπής, όπως συμπληρώθηκε 
και παρατάθηκε με την υπ’ αριθμ. 32459/4.4.2005 (ΦΕΚ 
Β'483) όμοια. 

2) Την ανάγκη παράτασης της ανωτέρω ειδικής νομοπαρα¬ 
σκευαστικής επιτροπής, σύμφωνα με την από 15.6.2005 αί¬ 
τηση της Προέδρου αυτής. 

3) Το γεγονός ότι από τις διατάξεις της παρούσας προκα- 
λείται επιπλέον δαπάνη 11.600,00 € εις βάρος του Προϋπο¬ 
λογισμού του ΤΑΧΔΙΚ, αποφασίζουμε: 

Την παράταση μέχρι 30.9.2005 της ειδικής νομοπαρασκευ¬ 
αστικής επιτροπής για: α) την επεξεργασία και κατάρτιση 
απαντήσεων στο ερωτηματολόγιο της Επιτροπής για τα Δι¬ 
καιώματα του Παιδιού, που αφορά συγχώνευση της 2 ης και 3 ης 
Περιοδικής Εθνικής Έκθεσης υπό τη Διεθνή Σύμβαση για τα 
Δικαιώματα του Παιδιού (ΟΒΩ) και β) την επεξεργασία και κα¬ 
τάρτιση σχεδίου νόμου με σκοπό την εναρμόνιση στην εθνι¬ 
κή νομοθεσία του Προαιρετικού Πρωτοκόλλου στην Διεθνή 
Σύμβαση των Δικαιωμάτων του παιδιού, για την εμπορία παι¬ 
διών, παιδική πορνεία και παιδική πορνογραφία, προκειμέ- 
νου να περατώσει το έργο της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




